På den gamle kirkegården i Jøssund, der den gamle kirken sto, lå et gravkammer under kirken. Skikken var at de betydeligste personer i bygda skulle gravlegges der. Kistene ble satt oppå hverandre i flere høyder. Da kirken ble revet, ble gravkammeret fylt med jord og planert. For noen år siden ble den gamle kirkegården på Jøssund satt i stand og omrisset av kirken merket opp.